gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8325, del 26-06-2018 (2018/5933)

Notificació de la sentència i la interlocutòria de rectificació dictades en el procediment ordinari número 736/2017.
--------------------------------------------------------------------------------------------------------------------

### Dades del document

Número de DOGV
:   8325

Data del DOGV
:   26-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5933


Organisme emissor
:   Jutjat de Primera Instància número 5 de Castelló de la Plana

Tipus de document
:   Edicte

Notificació de la sentència i la interlocutòria de rectificació dictades en el procediment ordinari número 736/2017. [2018/5933]  
Procediment: procediment ordinari número 736/2017.  
De: María Dolores Poveda Cambronero.  
Procuradora: Estefanía Calatayud Salvador.  
Contra: Urbanismo de Almazora, SL.  
Fernando Puig Gómez, lletrat de l'Administració de justícia del Jutjat de Primera Instància número 5 de Castelló de la Plana, faig saber que, en aquest procediment seguit a instàncies de la procuradora Estefanía Calatayud Salvador, en nom i representació de María Dolores Poveda Cambronero contra Urbanismo de Almazora, SL, s'ha dictat una sentència i una interlocutòria de rectificació d'aquesta la part dispositiva de cada una diu literalment:  
  
 «Dispositiva  
Estime la demanda interposada per la procuradora Estefanía Calataiud Salvador, en nom i representació de María Dolores Poveda Cambronero, contra la mercantil Urbanismo de Almazora, SL, i declare la resolució del contracte privat de compravenda subscrit per les parts en data 22 de març de 2005 sobre el solar situat a Castelló de la Plana, paratge Estepar amb una superfície de 4.986 m², inscrit en el registre de la propietat de Castelló de la Plana número 2, al tom 641, foli 159, llibre 641, finca 31320; amb restitució recíproca de les prestacions.   
  
Amb expressa imposició de costes processals a la part actora.  
Notifiqueu aquesta resolució a les parts i feu-los saber que s'hi pot interposar un recurs d'apel·lació davant de l'Audiència Provincial de Castelló, que cal interposar per mitjà d'un escrit presentat davant d'aquest jutjat en el termini de vint dies a partir de la seua notificació.  
Aquesta és la meua sentència, de la qual s'expedirà un testimoniatge perquè s'unisca a les actuacions, que pronuncie, mane i firme.»  
  
 «Dispositiva  
Rectifique la dispositiva de la sentència dictada en data 19 d'abril de 2018 en el sentit que on es diu «amb expressa imposició de costes processals a la part actora», ha de dir «amb expressa imposició de costes processals a la part demandada».  
Contra aquesta resolució no pot interposar-se cap recurs.  
Ho dispose i firme María Dolores Balado Margelí, magistrada jutgessa del Jutjat de Primera Instància número 5 de Castelló de la Plana. En done fe.»  
  
I atés que el demandat, Urbanismo de Almazora, SL, es troba en parador ignorat, expedisc aquest edicte a fi que li valga de notificació de forma deguda.  
  
Castelló de la Plana, 1 de juny de 2018.- El lletrat de l'Administració de justícia: Fernando Puig Gómez.
Diari Oficial de la Generalitat Valenciana


Sumari del DOGV 8418, del 07-11-2018 (2018/9724)

Notificació de la sentència dictada en el procediment ordinari número 475/2017.
-------------------------------------------------------------------------------

### Dades del document

Número de DOGV
:   8418

Data del DOGV
:   07-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/9724


Organisme emissor
:   Jutjat de Primera Instància i Instrucció Número 3 de Mislata

Tipus de document
:   Edicte

Notificació de la sentència dictada en el procediment ordinari número 475/2017. [2018/9724]  
Natividad Carabal Guaita, lletrada de l'Administració de justícia del Jutjat de Primera Instància i Instrucció número 3 de Mislata(València), faig saber, que en aquest jutjat s'ha acordat la publicació d'aquest acte de comunicació.  
  
Procediment: procediment ordinari número 475/2017  
Demandants: Francisco José Molina Llopis, María Ángeles Molina Llopis i Vicente Molina Llopis  
Procuradora: Marta Sais Sánchez  
Demandados: María del Carmen Molina Puchades, Andrés Molina Puchades i María Amparo Molina Puchades  
Procuradora: Pilar Ibáñez Martí  
Acte processal que es publica: Sentència de 18 d'octubre de 2018.  
  
Objecte: notificació a Andrés Molina Puchades, actualment en parador ignorat.  
  
Manera i termini d'impugnació: aquesta sentència no és ferma, en contra es pot interposar recurs d'apel·lació, davant d'aquest jutjat, en el termini de 20 dies a partir de la seua notificació.  
El text íntegre de la resolució que es publica podrà ser consultat i/o obtindre'n còpia en la Secretaria d'aquest jutjat en hores d'audiència.  
  
  
Mislata, 19 d'octubre de 2018.- La lletrada de l'Administració de justícia: Natividad Carabal Guaita.
Diari Oficial de la Generalitat Valenciana


Sumari del DOGV 8427, del 20-11-2018 (2018/10381)

Informació pública del Projecte de l'obra de bassa reguladora de reg i de l'estudi d'impacte ambiental promogut per la Comunitat de Regants del Canal Principal del Camp de Túria.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   8427

Data del DOGV
:   20-11-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/10364


Organisme emissor
:   Ajuntament de Llíria

Tipus de document
:   Anunci

Informació pública del Projecte de l'obra de bassa reguladora de reg i de l'estudi d'impacte ambiental promogut per la Comunitat de Regants del Canal Principal del Camp de Túria. [2018/10873]  
L'Ajuntament de Llíria, com a administració substantiva, sotmet a informació pública, en compliment de la Llei 2/1989, de la Generalitat Valenciana, d'impacte ambiental i el Decret 162/1990, del Consell de la Generalitat Valenciana, pel qual s'aprova el Reglament per a l'execució d'aquesta llei, i el que es disposa en l'article 36 de la Llei 21/2013, d'avaluació ambiental, el projecte que es descriu a continuació.  
  
  
Sol·licitant: Comunitat de Regants del Canal Principal del Camp de Túria.  
Obra: bassa reguladora de reg. Capacitat de 198.000 metres cúbics.  
  
Emplaçament: partida La Fardeta. Polígon 62, parcel·les 68, 41 i altres.  
Coordenades: ETRS89 fus30. X: 110092.41 € Y: 8923699.73.  
  
S'exposa al públic el projecte de l'obra de la bassa reguladora de reg citada i el seu estudi d'avaluació ambiental pel termini de 30 dies, comptats a partir de la publicació del present edicte en el Diari Oficial de la Generalitat Valenciana; podrà consultar-se l'expedient en aquest Ajuntament de Llíria, en el Departament d'Urbanisme, en hores d'oficina de dilluns a divendres, de 10.00 a 14.00 hores, o en la seu electrònica on constarà la documentació tècnica per a la seua consulta i presentació en aquest ajuntament de les al·legacions que es consideren al projecte durant el període d'exposició pública.  
  
Llíria, 22 d'octubre de 2018.- L'alcalde: Manuel Civera Salvador.
Diari Oficial de la Generalitat Valenciana


Sumari del DOGV 8334, del 09-07-2018 (2018/6702)

DECRET 91/2018, de 6 de juliol, del Consell, de nomenament de Rafael Briet Seguí com a director general d'Habitatge, Rehabilitació i Regeneració Urbana.
--------------------------------------------------------------------------------------------------------------------------------------------------------

### Dades del document

Número de DOGV
:   8334

Data del DOGV
:   09-07-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/6702


Data del document
:   06-07-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Decret

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori

DECRET 91/2018, de 6 de juliol, del Consell, de nomenament de Rafael Briet Seguí com a director general d'Habitatge, Rehabilitació i Regeneració Urbana. [2018/6702]  
D'acord amb el que disposen els articles 17.a, 28.b i 33.2 de la Llei 5/1983, de 30 de desembre, de la Generalitat, del Consell, a proposta de la consellera d'Habitatge, Obres Públiques i Vertebració del Territori, prèvia deliberació del Consell, en la reunió de 6 de juliol de 2018,  
  
  
  
DISPOSE  
  
Nomenar Rafael Briet Seguí director general d'Habitatge, Rehabilitació i Regeneració Urbana.  
  
Aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
València, 6 de juliol de 2018  
  
El president de la Generalitat,  
XIMO PUIG I FERRER  
  
La consellera d'Habitatge, Obres Públiques  
i Vertebració del Territori,  
MARÍA JOSÉ SALVADOR RUBERT
Diari Oficial de la Generalitat Valenciana


Sumari del DOGV 8254, del 14-03-2018 (2018/1545)

Notificació de la sentència dictada en el procediment ordinari número 157/2016.
-------------------------------------------------------------------------------

### Dades del document

Número de DOGV
:   8254

Data del DOGV
:   14-03-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/1545


Organisme emissor
:   Jutjat de Primera Instància i Instrucció Número 2 d'Elda

Tipus de document
:   Edicte

Notificació de la sentència dictada en el procediment ordinari número 157/2016. [2018/1545]  
En aquest procediment de judici ordinari 157/2016, seguit a instàncies de BBVA Rènting, SA, contra Pilar Vila Silvestre, s'ha dictat la sentència que té l'encapçalament i la part dispositiva que, literalment, són com segueix:  
  
«Sentencia número 104/2017  
Patricia Buendía Alpuente, jutgessa del Jutjat de Primera Instància i Instrucció número 2 d'Elda, he vist les precedents actuacions de judici ordinari sobre reclamació d'una quantitat, registrades amb el número 157/2016 seguides a instàncies de BBVA Rènting, SA, representada en judico pel procurador dels tribunals senyor Rico Pérez i assistit pel lletrat senyor Pérez Palomares, contra Pilar Vila Silvestre, declarada en situació processal de rebel·lia, resolc basant-me en el que segueix:  
  
Dispositiva  
Estime íntegrament la demanda formulada pel procurador dels tribunals senyor Rico Pérez, en nom i representació de BBVA Rènting, SA, contra Pilar Vila Silvestre; declare que aquesta és procedent i condemne la citada demandada a satisfer, a la part actora, la suma de tretze mil quatre-cents deu euros seixanta cèntims (13.410, 60 euros), més els interessos legals procedents. Tot això, amb expressa imposició de costes processals a la part demandada.  
  
Aquesta és la meua sentència, que pronuncie, mane i firme.»  
  
Mode d'impugnació: mitjançant un recurs d'apel·lació davant de l??Audiència Provincial d'Alacant en el termini de vint dies hàbils comptadors des de l'endemà de la notificació.  
I atés que la persona demandada, Pilar Vila Silvestre, es troba en parador desconegut, expedisc aquest edicte a fi que li valga de notificació de forma deguda.  
  
Elda, 8 de gener de 2018.- El lletrat de l'Administració de justícia: José Carlos Tomé Tamame.
Diari Oficial de la Generalitat Valenciana


Sumari del DOGV 8229, del 07-02-2018 (2018/1067)

Extracte de la Resolució de 30 de gener de 2018, del rector, per la qual es convoca el Programa de beques per a estudiantat llatinoamericà per a cursar estudis de màster de la Universitat Jaume I durant el curs acadèmic 2018-2019.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8229

Data del DOGV
:   07-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1067


Data del document
:   02-02-2018

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució de 30 de gener de 2018, del rector, per la qual es convoca el Programa de beques per a estudiantat llatinoamericà per a cursar estudis de màster de la Universitat Jaume I durant el curs acadèmic 2018-2019. [2018/1067]  
BDNS (identif.): 384867.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria; el text complet es pot consultar en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Persones beneficiàries  
Pot participar estudiantat universitari nacional i resident en un dels països de Llatinoamèrica previstos en la convocatòria.  
  
Segon. Finalitat  
La finalitat de la convocatòria d'aquest programa de beques és afavorir la realització d'estudis de màster en l'UJI a l'estudiantat llatinoamericà durant el curs 2018-2019.  
  
Tercer. Bases reguladores  
Accessibles en:  
https://www.uji.es/seu/info-adm/tao/convocatoriesRH'pArId=26175  
  
Quart. Import  
L'import de les beques és de 2.000 €, com a màxim, de matrícula per persona beneficiària, destinats a cobrir les despeses de matrícula. A les persones beneficiàries que cursen màsters presencials o semipresencials se'ls adjudicaran 2.000 € addicionals, com a màxim, destinats a cobrir despeses de viatge, visat, assegurances mèdiques, primera instal·lació a Espanya, estada i manutenció amb càrrec a la partida pressupostària del Vicerectorat de Cooperació, Internacionalització i Multilingüisme de l'UJI, centre VICIM/L2/11G017/01, línia 02122, procedent del Banco de Santander, per un import global de 76.000 €.  
  
Cinqué. Termini de presentació del sol·licituds  
15 dies a partir del dia de publicació d'aquest extracte en el Diari Oficial de la Generalitat Valenciana.  
  
Castelló de la Plana, 2 de febrer de 2018.- El rector: Vicent Climent Jordà.
Diari Oficial de la Generalitat Valenciana


Sumari del DOGV 8400, del 10-10-2018 (2018/8975)

Notificació de la sentència dictada en el procediment de divorci contenciós número 362/2017.
--------------------------------------------------------------------------------------------

### Dades del document

Número de DOGV
:   8400

Data del DOGV
:   10-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8975


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 362/2017. [2018/8975]  
En aquest procediment de divorci contenciós 362/17 seguit a instàncies de María Débora Rubio Ortego contra Muhammad Amir Sohail Muhammad Saleem Butt, en què és magistrat jutge José María Cutillas Torns i lletrada de l'Administració de justícia Vicenta María Casañ Arandiga, s'ha dictat el dia 16 de febrer de 2018 una sentència, la part dispositiva de la qual és literalment com segueix:  
  
«Dispositiva  
Estime la demanda formulada per María Débora Rubio Ortego i, en la seua representació, pel procurador Alfonso Francisco López Lloma i assistida de la lletrada Chelo Cubero Esteban, contra Muhammad Amir Sohail Muhammad Saleem Butt, declarat en rebel·lia processal, i declare dissolt, per causa de divorci, el matrimoni contret pels referits cònjuges, amb tots els efectes legals.  
  
Tot açò sense fer una especial condemna a les costes d'aquest procediment.  
Una vegada siga ferma aquesta resolució, remeteu-ne un testimoniatge al registre civil on figure inscrit el matrimoni per a la corresponent anotació marginal.  
Aquesta és la meua sentència que, de conformitat amb el que es disposa en els articles 265 i 266 de la Llei orgànica del poder judicial, s'anotarà en el llibre corresponent; cal portar un testimoniatge d'aquesta a les actuacions originals i es notificarà a les parts, fent-los saber que contra aquesta sentència podran interposar, en aquest jutjat, un recurs d'apel·lació dins dels vint dies següents a la seua notificació amb la constitució prèvia d'un dipòsit de 50 euros en el compte de dipòsits i consignacions d'aquest jutjat en l'entitat Banco Santander, SA (DA 15a de la LO 1/2009).  
Ho pronuncie, mane i firme.»  
  
I atés que Muhammad Amir Sohail Muhammad Saleem Butt es troba en parador ignorat, expedisc aquest edicte a fi que li servisca de notificació de forma deguda mitjançant la seua publicació en el Diari Oficial de la Generalitat Valenciana. I a aquest efecte, es lliura a l'actor per a la corresponent tramitació i gestió.  
  
València, 13 de setembre de 2018.- La lletrada de l'Administració de justícia: Vicenta María Casañ Arandiga
Diari Oficial de la Generalitat Valenciana


Sumari del DOGV 8400, del 10-10-2018 (2018/9110)

Informació pública de la resolució dels programes d'actuació integrada de les unitats d'execució A i B del sector 14.
---------------------------------------------------------------------------------------------------------------------

### Dades del document

Número de DOGV
:   8400

Data del DOGV
:   10-10-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/9110


Data del document
:   01-10-2018

Organisme emissor
:   Ajuntament de Torrent

Tipus de document
:   Anunci

Descriptors 

:   * Torrent
    * administració local
    * pla d'urbanisme

Informació pública de la resolució dels programes d'actuació integrada de les unitats d'execució A i B del sector 14. [2018/9110]  
Mitjançant Acord plenari de data 5 de juliol de 2018, es va acordar aprovar la resolució de l'adjudicació dels programes de les unitats d'execució A i B del sector 14 per estar el seu agent urbanitzador, Reyal Urbis, SA, en fase de liquidació, i cancel·lar la programació de les esmentades unitats d'execució.  
Contra el present acord, que posa fi a la via administrativa, de conformitat amb els articles 25 i 46 de la Llei 29/1988, de 13 de juliol, de la jurisdicció contenciosa administrativa, es podrà interposar recurs contenciós administratiu davant dels jutjats contenciosos administratius de la província de València, en el termini de dos mesos comptadors des de l'endemà de la notificació o publicació d'aquest acte.  
  
No obstant això, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i l'article 52.1 de la Llei 7/1985, de 2 d'abril, reguladora de les bases del règim local, es podrà interposar potestativament recurs de reposició davant del mateix òrgan que ha dictat aquest acte, en el termini d'un mes, comptador en els termes regulats en l'article 30 de la Llei 39/2015, d'1 d'octubre, del procediment administratiu comú de les administracions públiques.  
Tot això sense perjuí que se'n puga interposar qualsevol altre que s'estime pertinent.  
  
Torrent, 1 d'octubre de 2018.- La tinenta d'alcalde, delegada de l'Àrea de Desenvolupament Sostenible: Inmaculada Amat Martínez.
Diari Oficial de la Generalitat Valenciana


Sumari del DOGV 8366, del 22-08-2018 (2018/7962)

Convocatòria i bases per a la cobertura de dues places d'auxiliar administratiu, grup C, subgrup C2, dins d'un procés de consolidació d'ocupació temporal.
----------------------------------------------------------------------------------------------------------------------------------------------------------

### Dades del document

Número de DOGV
:   8366

Data del DOGV
:   22-08-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/7962


Data del document
:   13-08-2018

Organisme emissor
:   Consorci per al Servei de Prevencio i Extincio d'Incendi i Salvament de la Provincia de València

Tipus de document
:   Anunci

Descriptors 

:   * concurs administratiu

Convocatòria i bases per a la cobertura de dues places d'auxiliar administratiu, grup C, subgrup C2, dins d'un procés de consolidació d'ocupació temporal. [2018/7962]  
Per Decret de la Presidència Delegada del Consorci Provincial de Bombers de València número 809, de data 2 d'agost de 2018, s'han aprovat les bases de la convocatòria 2018/OP002 per a la cobertura, dins d'un procés de consolidació d'ocupació temporal, de dues places d'auxiliar administratiu, enquadrades en l'escala d'administració general, subescala auxiliar, pertanyents al grup de titulació C, subgrup C2. El text íntegre d'aquestes bases ha sigut publicat en el Butlletí Oficial de la Província de València número 154, de 9 d'agost de 2018.  
  
El termini de presentació de sol·licituds serà de 20 dies hàbils, a comptar del següent al de la publicació de l'extracte de la Convocatòria en el Boletín Oficial del Estado. Si l'últim dia fora dissabte, diumenge o festiu es prorrogarà al primer dia següent hàbil.  
Les sol·licituds i restant documentació per a prendre part en la present convocatòria es presentaran en el Registre del Consorci Provincial (Camí de Moncada, núm. 37, de València) o en la forma que determina l'article 16 de la Llei 39/2015, d'1 d'octubre, del procediment administratiu comú de les administracions públiques.  
Les resolucions d'aprovació de les llistes de persones admeses i excloses, i data, hora i lloc de celebració del primer exercici de la fase d'oposició es publicaran en el Butlletí Oficial de la Província. Així mateix, la resta de publicacions es realitzaran en el tauler d'anuncis del Consorci, així com en la pàgina web d'aquest, aquesta última a efectes merament informatius.  
  
València, 13 d'agost de 2018.- El president delegat: Josep Bort Bono.